Katalaani

Katalaani (omakielinen nimi: català) on indoeurooppalaisen kielikunnan romaaniseen kieliryhmään kuuluva kieli, jota puhutaan etenkin Espanjaan kuuluvassa Kataloniassa, jossain määrin muualla Itä-Espanjassa Valenciaan saakka, Ranskassa pienellä raja-alueella, Andorrassa ja Italian Sardiniassa. Katalaaninkielisistä alueista käytetään katalaaniksi mielellään yhteisnimitystä Països Catalans. Katalaani on virallinen kieli alueellisesti Espanjassa Katalonian, Valencian ja Baleaarien itsehallintoalueilla. Se on Andorran valtion virallinen kieli.

Valencian itsehallintoalueen asukkaat kutsuvat omaa kielimuotoaan mielellään nimellä valencià ja mallorcalaiset mallorquì, ja aluehallitukset ovat pyrkineet jossain määrin ohjaamaan näiden kielimuotojen normittamista omiin suuntiinsa saadakseen ne näyttämään eri kieliltä. Kyseessä ovat kuitenkin saman kielen eri murteet, ja niiden erottamispyrkimykset ovat luonteeltaan ennen kaikkea poliittisia. Esimerkiksi vakavasti otettavista valencialaisista ja baleaarilaisista kaunokirjailijoista ehdoton enemmistö kirjoittaa samaa kirjakieltä kuin Katalonian asukkaat, ja paikallisten murteiden muotoja ja sanastoa käytetään ennen kaikkea kirjallisten tarpeiden mukaan, kuten antamaan paikallisväriä.

 Katalaaninkieliset alueet 

 Valtio  Alue  Katalaaninkielinen nimi  Huomioita   Katalaaninkieliset alueet tummanharmaalla. Espanja   Katalonia  Catalunya  Itsehallintoalue, jossa katalaani on virallinen kieli espanjan ja Araninlaaksossa puhutun oksitaanin ohella.  Valencia  Comunitat Valenciana  Itsehallintoalue, jossa katalaani on virallinen kieli espanjan ohella. Paikallishallinto käyttää alueella puhutusta katalaanin murteesta nimeä valencia. 20px|Baleaarien lippu Baleaarit  Illes Balears  Mallorcan, Menorcan, Ibizan ja Formenteran saarten muodostama itsehallintoalue, jossa katalaani on virallinen kieli espanjan ohella. 20px|Aragonian lippu Franja de Ponent  Franja de Ponent  Aragonian itsehallintoalueen Katalonian vastainen rajaseutu. 20px|Murcian lippu El Carxe  El Carxe  Vuoristoinen harvaan asuttu alue Murcian itsehallintoalueella, Valencian rajalla. Andorra   Andorra  Andorra  Itsenäinen valtio, jossa katalaani on ainoa virallinen kieli. Ranska  Pohjois-Katalonia  Catalunya del Nord  Vastaa Roussillon’n historiallista maakuntaa ja jotakuinkin nykyistä Pyrénées-Orientalesin departementtia. Italia  20px|Algheron lippu Alghero  L’Alguer  Kaupunki Sassarin maakunnassa, Sardinian saarella.

 Historia 

Katalaani kehittyi vulgaarilatinasta pitkän ajan kuluessa. Latina saapui Kataloniaan roomalaisten mukana 218 eaa. Murteiden eriytyminen vauhdittui Länsi-Rooman luhistumisen jälkeen vuonna 476. On kuitenkin mahdoton sanoa, missä vaiheessa katalaani eriytyi omaksi kielekseen, sillä kirjoitettu latina säilytti norminsa puhutun kielen muuntumisesta huolimatta. Luultavasti suurimmat muutokset kieli koki 600- ja 700-lukujen aikana. Seuraavien kolmensadan vuoden aikana kehitys alkoi näkyä myös kirjoitetussa kielessä, ja 1100-luvulta on peräisin varhaisin tunnettu kaunokirjallinen teksti les Homilíes d’Organyà. Kieli eli kultakauttaan aina 1400-luvun lopulle, jolloin Aragonian ja Kastilian kuningaskunnat yhdistyivät 1469. Katalaani oli Aragonian kuningaskunnan virallinen kieli. Tällöin katalaani sai lähimmän sukukielensä oksitaanin lisäksi kilpailijakseen kastilian, jota käytetään edelleen: se on Espanjan puhutuin kieli, joka tunnetaan yleisemmin espanjan kielenä. Nimitysten espanja ja kastilia käyttö vaihtelee alueittain sekä myös asiayhteydestä riippuen.

Katalonian hallinnon kieli vaihtui katalaanista kastiliaan vuoden 1716 kansainvälisten sotatoimien jälkeen. Oikeuslaitoksissa katalaani säilytti kuitenkin asemansa vielä pitkään, ja sen käyttö opetuskielenä kiellettiin vasta 1858. Puhuttu kieli säilyi kuitenkin elinvoimaisena sortotoimista huolimatta. Lisäksi katalaaninkielinen kansanrunous eli loistokauttaan juuri tuolloin. Kansallisaate voimistui edelleen 1830-luvulta lähtien, ja aikakaudesta puhutaankin katalonialaisen kirjallisuuden renessanssina. Vuonna 1900 alkoi ilmestyä ensimmäinen sanomalehti La Veu de Catalunya. Vuonna 1931 kieli sai virallisen asemansa takaisin, kuitenkin vain seitsemäksi vuodeksi, sillä se pysyi kiellettynä koko Francon diktatuurin ajan vuodesta 1938 vuoteen 1976. Tuolloin kielestä tuli virallinen myös Valencian ja Baleaarien alueilla. Demokratian palauduttua saattoi alkaa katalaanin hidas normalisointihanke, joka on ollut vaikea, koska kieli oli kielletty hyvin pitkään, mikä ei tosin täysin ollut estänyt katalaaninkielisen kirjallisuuden ilmestymistä diktatuurin aikanakin. Francon ajan jälkeen katalaania on alettu opettaa valtion kouluissa kielikylvyn keinoin. Nykyään katalaania puhuu äidinkielenään noin 7,2 miljoonaa ihmistä, joista 6,89 miljoonaa Espanjassa.Ethnologue: Catalán.  Viitattu 10.11.2013. Kaksikielisten runsaan määrän vuoksi jotkut lähteet antavat luvuksi jopa 10,5 miljoonaa. Toisena kielenä puhujia on viisi miljoonaa. Katalaani on täten EU:n suurin vähemmistökieli. Kataloniassa kielen käyttö on paikallisten katalaanien ylpeyden aihe.

 Murteet 

Katalaanin kielen murteet jakautuvat kahteen pääryhmään, itäkatalaaniin ja länsikatalaaniin, jotka puolestaan jaotellaan seuraavasti:

 Itä-katalaani 

baleaari (alue: Baleaarit)
keskikatalaani (yleisin katalaanin murre; alueet: Barcelona, Girona, Tarragona)
Roussillonin murre (alue: Pyreneet)

 Länsi-katalaani 

luoteiskatalaani (alueet: Lleida, Tarragona, Andorra, Franja de Ponent)
Valencian murre (alueet: Alicante, Castellón, Valencia)

Valencialaiset itse usein kutsuvat murrettaan, valenciàa, mieluummin kieleksi kuin murteeksi. Baleaarien, erityisesti Mallorcan katalaania taas usein nimitetään myös nimellä mallorquí.

 Äänteet ja kirjaimet 

Katalaania kirjoitetaan latinalaisin aakkosin.

 Vokaalit 
+Katalaanin vokaalitEtinenKeskinenTakainenSuppeaiuPuolisuppeaeoPuoliavoinɛɔAvoina
 Konsonantit 
+Katalaanin konsonantitBilabiaaliLabiodentaaliDentaaliAlveolaariPalataaliVelaariNasaalimnɲŋKlusiilip | bt | dc | ɟk | gAffrikaattats | dztʃ | dʒFrikatiivif | vs | zʃ | ʒTremulanttirYksitäryinen 
tremulanttiɾLateraalilʎPuolivokaaliwj
 Ääntäminen 

Ääntäminen vaihtelee suuresti eri murteiden välillä. Ne jaetaankin juuri ääntämisen perusteella karkeasti itä- ja länsimurteisiin.

Varsinkin suomalaisesta näkökulmasta katalaanin ääntämissäännöt ovat varsin monimutkaiset. Seuraavassa on esitetty joitakin ääntämisen piirteitä, mutta kattava esitys ei tässä ole mahdollinen.

 Kielioppi 
Katalaanin kielioppi on romaanisille kielille tyypillinen ja hyvin lähellä espanjaa.

Artikkelit
Katalaanissa käytetään muiden romaanisten kielten tapaan määräisiä ja epämääräisiä artikkeleita.

+ Epämääräinen artikkeli  maskuliini  feminiini yksikkö un  una monikko uns  unes+ Määräinen artikkeli  maskuliini  feminiini yksikkö el  la monikko els  les

Yksikön määräiset artikkelit lyhenevät vokaalin tai h:n edellä muotoon l''', mutteivät kuitenkaan puolivokaalisen i:n edellä (el pare, el iode, l'avi). Maskuliinin määräiset artikkelit yhdistyvät prepositioiden kanssa seuraavasti:

  a  de  per el al  del  pel els als  dels  pels

Preposition ja el-artikkeli eivät kuitenkaan yhdisty vokaaliäänteen edellä (al pare, a l'avi). 

Adjektiivit
Adjektiivit taipuvat luvun ja suvun mukaan. Nelimuotoisilla adjektiiveilla kaikki neljä muotoa ovat erilaiset, kun taas kaksimuotoiset adjektiivit eivät taivu suvun mukaan.

+ Nelimuotoinen adjektiivi  maskuliini  feminiini yksikkö verd  verda monikko verds  verdes+ Kaksimuotoinen adjektiivi  maskuliini  feminiini yksikkö indiferent monikko indiferents

Joidenkin adjektiivien taivutuksessa esiintyy morfofonologisia muutoksia, kuten affrikaatio (boig, boja), n:n häviäminen (pla, plana) ja loppukonsonantin soinnillistuminen (sentit, sentida).

ç-loppuiset adjektiivit taipuvat yksikössä kaksimuotoisten mutta monikossa nelimuotoisten adjektiivien tavoin, eli ne ovat käytännössä kolmimuotoisia:

+ Kaksimuotoinen adjektiivi  maskuliini  feminiini yksikkö feliç monikko feliços  felices

Substantiivit
Substantiivit taipuvat ainoastaan luvun mukaan. Kullakin substantiivilla on suku, maskuliini tai feminiini. Yleensä monikko muodostetaan lisäämällä substantiivin loppun pääte -s (gat → gats). -a-loppuisten feminiinisanojen monikon pääte on kuitenkin -es (gata → gates). Jos sana loppuu -ga, -ca, -gua, -qua, -ça tai -ja, monikon pääte on -gues, -ques, -gües, -qües, -ces tai -ges. Tämä tehdään täysin oikeinkirjoituksellisista syistä eikä vaikuta ääntämiseen. Jos sana loppuu painolliseen vokaaliin, monikon pääte on yleensä -ns (capità → capitans; poikkeus sofà → sofàs). -s- ja -ç-loppuisten sanojen monikko muodostetaan yleensä päättellä -os (gas → gasos). Usempien -os-, -ós- tai -òs-loppuisten ja kaksi- tai useampitavuisten -às-, -ís- tai -ús-loppuisten maskuliinisanojen s kahdentuu (fracàs → fracassos; ós → óssos). -s-loppuiset toiseksi tai kolmanneksi viimeiseltä tavulta painotetut sanat eivät muutu (llapis → llapis). -s-, -ç-, -x- tai -z-loppuisten feminiinisanojen monikkomuoto on sama kuin yksikkömuoto, mutta oikeinkirjoituksessa lisätään s muihin kuin -s-päätteisiin sanoihin (pols → pols; calç → calçs).

Verbit
Katalaanin verbeillä on neljä tapaluokkaa (indikatiivi, subjunktiivi, konditionaali ja imperatiivi) ja aikamuodosta riippuen enimmillään neljä yksinkertaista aikamuotoa (preesens, imperfekti, preteriti ja futuuri). Verbit jaetaan kolmeen konjugaatioon eli taivutusryhmään. Seuraavassa esimerkiksi I konjugaation verbin cantar taivutus:

 Infinitiivi  cantar Gerundi  cantant Partisiipin perfekti  cantat (cantada, cantats, cantades) Indikatiivi  yks. 1.  yks. 2.  yks. 3.  mon. 1.  mon. 2.  mon. 3. Preesens canto  cantes  canta  cantem  canteu  canten Imperfekti cantava  cantaves  cantava  cantàvem  cantàveu  cantaven Preteriti cantí  cantares  cantà  cantàrem  cantàreu  cantaren Futuuri cantaré  cantaràs  cantarà  cantarem  cantareu  cantaran Subjunktiivi  yks. 1.  yks. 2.  yks. 3.  mon. 1.  mon. 2.  mon. 3. Preesens canti  cantis  canti  cantem  canteu  cantin Imperfekti cantés  cantessis  cantés  cantéssim  cantéssiu  cantessin Konditionaali  yks. 1.  yks. 2.  yks. 3.  mon. 1.  mon. 2.  mon. 3. Preesens cantaria  cantaries  cantaria  cantaríem  cantaríeu  cantarien Imperatiivi  yks. 1.  yks. 2.  yks. 3.  mon. 1.  mon. 2.  mon. 3. Preesens –  canta  canti  cantem  canteu  cantin

 Sanasto 

Sanastoltaan katalaani muistuttaa suuresti espanjaa, mutta paljon yhteistä sanastoa on myös ranskan kanssa, vrt. esimerkiksi:

"syödä" - menjar, ra. manger (lat. manducare "pureskella"), mutta esp. comer (lat. com-edere "syödä yhdessä")

"löytää" - trobar, ra. trouver, esp. encontrar (lat. in-contrare "kohdata")

"puhua" - parlar, ra. parler (lat. parabolare, keskustella) , esp. hablar (lat. fabulare, puhua)

Se on myös säilyttänyt sanoja, jotka espanjassa ovat vanhentuneet, esimerkiksi vegada "kerta" (nykyespanjassa vez'').

 Kielinäyte 

 Tunnettuja puhujia 

 Antoni Gaudí, arkkitehti 
 Salvador Dalí, taidemaalari 
 Manuel Castells, sosiologi
 Joan Miró, taidemaalari ja graafikko

Lähteet

 Aiheesta muualla 

 Generalitat de Catalunya
 Catalan 101 Learn Catalan online  
 Llengua catalana 
 Suomi–Katalaani–Suomi-sanakirja
 Ylen Elävä arkisto, Viikon kieli: Katalaani. Toim. Hannu Reime

*
Luokka:Seulonnan keskeiset artikkelit